**วาระการประชุม คปสจ./คบสจ. ครั้งที่ 10/2565 ประชุมวันที่ 2 พฤศจิกายน 2565**

**งานศูนย์พึ่งได้ (OSCC) กลุ่มงานส่งเสริมสุขภาพ สำนักงานสาธารณสุขจังหวัดเพชรบูรณ์**

**…………………………………………………………….**

**เรื่องแจ้งเพื่อทราบ**

**3. เรื่อง : ศูนย์ป้องกันและปราบปรามการค้ามนุษย์**

จากประชุมคณะอนุกรรมการการศูนย์ปฏิบัติการป้องกันและปราบปรามการค้ามนุษย์จังหวัดเพชรบูรณ์ ครั้งที่ 2/2565 เมื่อวันที่ 7 กันยายน 2565 ทางคณะอนุกรรมการฯได้พิจารณาสถานที่พักพิง เพื่อเตรียมความพร้อมในกระบวนการคัดแยกเหยื่อผู้เสียหายจากการค้ามนุษย์ โดยได้สรุปความเห็นของคณะอนุกรรมการฯ แบ่งเป็น 3 แห่งเพื่อให้ครอบคุลมพื้นที่จังหวัดเพชรบูรณ์ คือ

* + กองร้อย อส. อำเภอเมือง
  + กองร้อย อส. อำเภอวิเชียรบุรี
  + กองร้อย อส. อำเภอหล่มสัก

ทั้งนี้ ด้านสาธารณสุขได้อยู่ในกระบวนของการรักษา ทั้งด้านร่างกายและจิตใจ ดังนั้น

1. หากมีเหตุการณ์เกี่ยวกับผู้เสียหายด้านการค้ามนุษย์ ให้พื้นที่ทั้ง 3 อำเภอเตรียมพร้อมรับสถานการณ์ดังกล่าว โดยทางพัฒนาสังคมและความมั่นคงในมนุษย์จะดำเนินการเสนอสถานที่พักพิงให้ผู้ว่าราชการจังหวัดลงนาม และดำเนินการสั่งการในรูปแบบการดำเนินงานแบบสหวิชาชีพ

2. ด้านการพัฒนาความรู้และศักยภาพเกี่ยวกับแนวทางการขับเคลื่อนการดำเนินงานตามกลไกการส่งต่อเพื่อช่วยเหลือคุ้มครองผู้เสียหาย เมื่อวันที่ **16 กันยายน 2565** ได้มีการประชุมชี้แจงแนวทางการขับเคลื่อนการดำเนินงานตามกลไกการส่งต่อระดับชาติ เพื่อช่วยเหลือคุ้มครองผู้เสียหาย (National Referral Mechanism) จะให้มีการอบรมเจ้าหน้าที่ที่เกี่ยวข้องภายในเดือนธันวาคม

1. **เรื่อง : วันยุติความรุนแรงในสตรีสากล 25 พฤศจิกายน 2565**

องค์การสหประชาชาติ ได้กำหนดให้ วันที่ 25 พฤศจิกายน ของทุกปีเป็น "วันยุติความรุนแรงต่อสตรีสากล" เนื่องจากเหตุการณ์สังหารนักเคลื่อนไหวทางการเมืองสตรีชาวโดมินิกัน 3 คน ในคืนวันที่ 25 พฤศจิกายน 2504 นักเรียกร้องสิทธิสตรี จึงใช้วันที่ 25 พฤศจิกายนเป็นวันรณรงค์และเรียกร้องให้ยุติความรุนแรงต่อสตรีตลอดมา

ดังนั้น ทางกลุ่มงานส่งเสริมสุขภาพ ได้ดำเนินการจัดทำป้ายและเสื้อเพื่อประชาสัมพันธ์และรณรงค์การกระทำรุนแรงในเด็ก สตรี ผู้พิการ และผู้สูงอายุ โดยให้ รพ. และสสอ. รวมทั้ง รพ.สต. ที่ประสงค์เข้าร่วมรณรงค์ประชาสัมพันธ์ ให้ดำเนินการติดป้ายประชาสัมพันธ์หน้าหน่วยงาน พร้อมใส่เสื้อและถ่ายรูปการดำเนินกิจกรรมในหน่วยงาน ส่งมาที่กลุ่มงานส่งเสริมสุขภาพ สำนักงานสาธารณสุขจังหวัดเพชรบูรณ์ โดยจะมีการจัดทำภาพข่าวประชาสัมพันธ์ในระดับจังหวัดต่อไป ทั้งนี้แต่ละหน่วยงานสามารถทำภาพข่าวประชาสัมพันธ์กิจกรรมดังกล่าวได้